Et Malaysia Airlines-fly med næsten 300 mennesker om bord,
er styrtet ned i Ukraine nær den russiske grænse.
Fly MH17 fløj fra Amsterdam lige over middag lokal tid.
Det var på vej til Kuala Lumpur.
DEN 17. JULI 2014
4 MÅNEDER SIDEN SIDSTE KONTAKT
Jeg vågnede op en morgen til at et malaysisk fly var tværet ud over TV.
HUSTRU TIL MH370-PASSAGER
Jeg troede straks, at det var MH370, men da jeg så MH17, tænkte jeg:
"Det kan da ikke være endnu et malaysisk fly."
USA's efterretningstjeneste har fastslået, at et jord-til-luft-missil skød det ned.
Sandsynligheden for at miste to fly inden for seks måneder er uden fortilfælde.
Og begge var 777-fly.
Så skete det igen med et fly fra Malaysia Airlines.
Og det skete igen for mine kolleger.
Men denne gang kan de begrave deres nærmeste.
For vi vil også...
HUSTRU TIL MH370-BESÆTNINGSMEDLEM
Ja.
Vi vil også gerne begrave vores nærmeste.
Jeg blev lammet. Helt lammet.
TIDLIGERE KRISEDIREKTØR MALAYSIA AIRLINES
Jeg kunne ikke tro det.
Vi tænkte: "De har nok planlagt at ødelægge vores troværdighed."
En række tiltag, der har til formål at ødelægge os.
Den ukrainske præsident kaldte nedskydningen af Malaysia Airlines
passagerflyet for en terrorhandling.
Det var en russisk hærenhed kontrolleret af den militære efterretningstjeneste.
Malaysia Airlines havde ikke haft en alvorlig ulykke siden 90'erne,
Og nu havde de mistet to store 777-fly i løbet af fire og en halv måned.
Jeg blev nødt til at spørge mig selv: "Er det tilfældigt?"
Hvis der var en sammenhæng mellem de to, måtte sandheden være langt mørkere,
end man havde antaget på det tidspunkt.
Vi har ikke svarene.
Dette er et af de største mysterier i luftfartens historie.
MH370: FLYET, DER FORSVANDT
PERTH, AUSTRALIEN
Australien skal lede eftersøgningen i Det Indiske Ocean
efter det forsvundne Malaysia Airlines-fly.
I månederne efter nedskydningen af MH17...
Mens jeg tænkte over, om russerne muligvis havde forårsaget begge hændelser,
var søgningen efter MH370 allerede i gang.
Eksperter siger, at flyet gik ned i Det Indiske Ocean,
mere end 1.800 kilometer ud for den vestaustralske kyst.
Det er et kæmpe område og et stort ansvar
for Australien, der forsøger at finde spor efter fly 370.
I aften er der 43 skibe og 58 fly
fra 14 forskellige lande, der alle samarbejder for at finde spor.
Området, hvor de søger, er langt større end USA's fastland.
Vi leder ikke efter en nål i en høstak, vi leder efter høstakken.
Eftersøgningsholdet insisterer stadig på, at vragresterne findes her på havbunden,
hvilket satellitdata peger på ifølge dem.
Den officielle forklaring var,
at flyet uden tvivl fløj sydpå og ud over det sydlige Indiske Ocean.
For der blev de sidste elektroniske signaler registreret.
Ifølge Inmarsat-dataene fløj flyet sydpå.
Jeg kan ikke forestille mig, at en jeg elsker...
TIDLIGERE MH370-EFTERFORSKNINGSLEDER
...ville forsvinde i Det Indiske Ocean i 4.000 meters dybde. Det er utænkeligt.
Der var 239 familier, som var helt desperate for at få et svar,
Jeg lovede dengang, at jeg ville gøre alt, hvad jeg kunne for at finde deres kære.
Men det var et meget vanskeligt område at lede i.
Man håber på at finde en flad, jævn undergrund.
MH370 EFTERSØGNINGSOMRÅDE VISUALISERING AF HAVBUNDEN
Men der var vulkaner og undervandsbjerge,
der var lige så store og brede som Grand Canyon.
Vejret er til tider forfærdeligt der.
De målte en bølge på 24 meter. Det var bestemt ikke for sarte sjæle.
Vi vidste, at det sandsynligvis ville tage lang tid.
DEN 8. MARTS 2015
1 ÅR SIDEN SIDSTE KONTAKT
Sådan ser et år med dyb sorg ud.
De pårørende til de savnede har følt benægtelse, vrede og sorg.
Men uden et eneste spor af flyet, er der langt til accept.
Derfor taler jeg til jer her i dag.
Derfor er jeg her og gennemlever denne hjerteskærende episode,
og taler om mine følelser. Det er svært.
Det har nok været et meget vanskeligt år for alle de pårørende.
DATTER AF MH370-PASSAGER
Da jeg valgte at tale til offentligheden den dag,
talte jeg til dem som en datter, der savner sin mor.
Jeg vil være sikker på at have gjort alt, hvad jeg kan for min mor.
Selvom hun ikke er her.
Jeg plejede at tro, at hun pludselig ville gå ind ad døren.
For vi ikke havde fundet nogle vragrester, der var slet ingenting.
Min datter spurgte mig: "Hvor er far?
Hvis far er død, hvor er hans grav så?"
Hun blev ved med at spørge mig.
"Hvorfor arbejdede far på flyet? Hvorfor arbejdede far ikke et andet sted?
Hvis far arbejdede et andet sted, ville han ikke være væk."
#BEDFORM370
Der var gået et helt år,
og vi vidste ikke mere, end vi gjorde den 8. marts.
Det virkede helt surrealistisk at stadig være der 12 måneder senere.
Det eneste jeg havde, var ham,
der gik ud ad døren og kyssede os farvel.
Det var stadigvæk, det eneste jeg havde, efter et år.
NEW YORK, USA
Fly letter. Fly lander.
Det fly ikke gør, er at forsvinde fra jordens overflade.
Da det havde været forsvundet i en uge, var vi alle skeptiske.
Vi sagde til hinanden: "Tænk sig, vi har ikke fundet det efter en hel uge."
Efter en måned: "Vi har stadig ikke fundet det fly."
Og et år senere: "Leder vi stadig efter det fly?
Mysteriets omfang og de malaysiske myndigheders manglende kompetence
til at svare på spørgsmål, havde skabt et vakuum.
Der var en masse folk, som hævdede, at de havde løst mysteriet.
Konspirationsteorier om det forsvundne fly spredes på de sociale medier.
Det rigtige Malaysia Airlines-fly blev kapret og fløjet til Iran
som forberedelse af et terrorangreb.
Teorierne poppede op. Alle havde en teori.
Brand fra litiumbatterier i lastrummet fik flyet til at styrte.
Der er mange spekulationer.
En fisker i Indonesien hævder,
at have set det beskadigede fly omgivet af røg, da det fløj over ham.
En anden konspirationsteori hævder: Grov forsikringssvindel.
Nogle af dem dukkede op uden for mit kontor. De jagtede mig.
Det var skræmmende. Jeg forstuvede engang en ankel,
da jeg ville flygte fra en, der ville fortælle om en teori.
Fire dage efter flyets forsvinden
blev der udstedt et patent på en ny halvlederteknologi.
Andre overvejer: "Landede det på den amerikanske militærbase Diego Garcia?"
Vi forsøger at gennemgå alle disse
vildledende oplysninger, spekulationer og vrøvl.
Meget bizart. En meteorit ramte den.
Nogle mener, at Nordkorea muligvis tog flyet.
Var der et rumvæsen på flyet? Og bortførte alle ombord.
Det bliver endnu mere mystisk.
Det kan føles som om, man drukner i vrøvl, fordi der er så mange meningsløse idéer.
Hvis du vil tro på en teori, så sørg for, at den stemmer overens med Inmarsats data,
som oplyste eksperterne om, hvor langt flyet var fra satellitten.
Dette er den vigtigste ledetråd i hele mysteriet,
og folk vælger bare at sige: "Skidt med det".
Men flyet befandt sig ikke der,
hvor dataene sagde, at det skulle være, nemlig i det sydlige Indiske Ocean.
Det var noget, vi burde forholde os til. Vi måtte forholde os til spørgsmålet om,
hvorfor flyet ikke var, hvor det burde være? Hvor havde vi fejlet?
PARIS, FRANKRIG
Historien var helt utrolig.
Jeg besluttede at foreslå det franske dagblad Le Monde,
at genoptage historien i anledning af etårsdagen.
Og bare skrive: "Dette fly har været forsvundet i et år."
Jeg er journalist, og har som reporter dækket Asien og Stillehavsområdet i 30 år.
Det største problem var, at der slet ikke fandtes nogle vragrester.
Der var intet konkret, troværdigt, som de pårørende kunne forholde sig til.
Kaptajnen blev gjort til den potentielle skurk.
Jeg indså, at vi var nødt til at starte forfra igen,
og jeg måtte skabe min egen forståelse af, hvem denne mand var.
MH370-PILOT VAR BESAT AF MODELLER OG DUMDRISTIG
Der var en meget konstant og fjendtlig holdning i forhold til...
KAPREDE BESAT PILOT SIT EGET FLY?
...til hans privatliv og psykiske tilstand.
Man beskyldte ham også for at have haft politiske motiver
for at få MH370 til at forsvinde.
Han var tilhænger af Anwar Ibrahim, som var lederen af oppositionspartiet.
Zaharie deltog i Anwars demokratifremmende demonstrationer og møder.
Den lokale presse spørger nu:
"Styrtede Zaharie flyet med vilje for at komme med et politisk budskab?"
VAR PILOT VRED OVER VALGET?
Men han efterlod ikke et politisk budskab,
et farvel til sin familie eller et selvmordsbrev. Intet.
Jo mere jeg undersøgte hans liv, jo mindre kunne jeg se en grund til,
at han skulle være vred eller ulykkelig.
Hej, med jer.
Dette er en YouTube-video, som jeg har lavet for at hjælpe borgerne.
Dette var en mand, som lavede YouTube-videoer for at hjælpe
med at tætne dine vinduer eller reparere din aircondition.
Dette er den billigste løsning. Det er meget effektivt.
Efter min mening var han bestemt ikke en ekstremist.
Så jeg arrangerede en række interviews med hans familiemedlemmer.
Mit allerførste interview var med hans storesøster, Sakinab.
Han er en meget mild og meget omsorgsfuld person.
Da jeg mødte Sakinab, var hun meget rystet.
For det første fordi hun havde mistet sin højtelskede lillebror,
men også fordi hun måtte finde sig i
beskyldningerne om, at han var ansvarlig for katastrofen.
KAPTAJNEN GJORDE DET
Kaptajn Zaharie er...
HUSTRU TIL MH370-BESÆTNINGSMEDLEM
...kendt som en af de bedste piloter i Malaysia Airlines.
Alle besætningsmedlemmerne er bestemt ikke enige
i disse anklager mod kaptajn Zaharie.
Da fokus var rettet mod kaptajn Zaharie, tog jeg det ilde op.
For jeg kender ham personligt. Jeg kender ham særdeles godt.
Han er meget professionel. Han kunne på ingen måde have gjort dette.
Uden beviser bør man ikke antage, at nogen har gjort det.
Som strafferetsadvokat mener jeg, man er uskyldig indtil andet, er bevist.
Man siger, at alle har en mørkere side.
Okay. Måske.
På baggrund af alle de oplysninger jeg har indsamlet og læst,
er mit svar: "Nej". Han er ikke skyldig.
New York, USA
Der er gået et år. Det virker mere og mere problematisk,
at flyet ikke er blevet fundet, og heller ingen vragrester.
På dette tidspunkt er hele eftersøgningen baseret på satellitdata.
Skibe og fly fra 12 lande havde på deres gennemsøgning
af millionvis af kvadratkilometer hav, end ikke fundet en sædehynde.
Så hele konstruktionen hviler på disse
ret sparsomme elektroniske signaler,
og de ret avancerede beregninger, som Inmarsat brugte til at tyde dem.
Dengang arbejdede jeg stadig sammen med de andre i Den Uafhængige Gruppe.
De var en slags amatørgruppe af selvudnævnte eksperter,
der var besat af data og fakta.
Vi udvekslede information...
LUFTFARTSEKSPERT
...omkring 18 af os, og arbejdede døgnet rundt på det.
Jeg var meget engageret og var dagligt i kontakt med folk i Den Uafhængige Gruppe.
Samt folk fra CNN og andre nyhedsbureauer.
Det er komplekst, men hvad ser du som det største problem?
At Inmarsat ikke har frigivet tilstrækkeligt med detaljer
til at udenforstående kan efterprøve deres analyser.
Vi har sat al vores lid til disse data.
Til sidst frigav malaysierne alle de data, de havde fået fra Inmarsat-selskabet.
I rapporten var der et afsnit, hvor der stod,
at det udstyr, der styrede flyets kommunikation med satellitten,
var blevet slukket, da alt andet blev slukket,
men var så blevet tændt igen.
Det ændrede alt i denne sag for mig.
For hvis man ville stikke af med et fly,
og man ville slukke det og få det til at forsvinde fra en skærm...
...hvorfor så tænde for systemet igen?
Måske var der noget helt galt med de Inmarsat-data.
Måske var de forfalskede.
Så jeg brugte en masse tid på at finde ud af,
hvordan man kunne slukke for boksen og tænde den igen.
Jeg erfarede hurtigt, at de fleste piloter ikke er trænet i at gøre det.
Flyselskaberne ønsker ikke, at de gør det.
Så der er ingen tænd- sluk-knap i cockpittet.
Dette er hovedteknikrummet på et kommercielt passagerfly.
Det er her, at stort set alt styres fra og elektronikken...
777 anvender elektronik til alting.
Alt dette befinder sig i elektronikrummet.
Det er i virkeligheden hele flyets elektroniske hjerne.
...elektronik rack, hvor...
Her kan du slukke det pågældende apparat.
Man kan deaktivere systemet ved at trække dem ud. Der er relæer.
Spørgsmålet er så: "Hvordan får man adgang til elektronikrummet?"
Dette overraskede mig virkelig.
Elektronikrummet ligger under en ulåst lem,
under et stykke gulvtæppe, forrest i kabinen i første klasse.
Alle på flyet kan i realiteten trække gulvtæppet op,
og tage kontrol over flyet.
Der er en lem, der fører til elektronikrummet,
eller E&E-rummet, som vi kalder det.
Lemmen er placeret mellem første klasse og cockpittet.
Så det er muligt,
at nogen kunne være trængt ind i elektronikrummet.
Og derfra deaktiveret kommunikationssystemet.
Pludselig var det ikke så åbenlyst, at det var piloten.
Det er som i en Agatha Christie-krimi. Alle er nu under mistanke.
Vi begyndte at overveje:
"Hvordan kan de sige, at de intet ved? Umuligt."
MAND OG FAR TIL MH370-PASSAGERER
Når man studerer sagen nøje, må man konkludere, at intet giver mening.
De viser os ikke beviser for radarobservationen.
"Vi kan ikke finde flyet eller vragresterne"
De viser os ikke noget. Intet. Vi bliver bedt om at tro på rent nonsens.
En bekendt sagde til mig: "Hr. B vil gerne møde dig."
Vedkommende vidste noget.
Han har gode forbindelser. Forbindelser til efterretningstjenesterne.
Første gang jeg mødte ham, var det første, han sagde til mig:
"Amerikanerne ved udmærket godt, hvad der skete.
For der var to amerikanske AWACS,
der overvågede området på det tidspunkt, hvor flyet forsvandt."
Disse AWACS-fly er Boeing-fly med en kæmpe svampeformet radar på toppen.
Denne radar overvåger stort set alt under Boeing-flyet.
Det er som en lille satellit over jorden, der ser alt i en radius af 600 kilometer.
Hr. B sagde, at disse to fly må have
sporet MH370 uanset flyets tilstand på et hvilket som helst tidspunkt.
De ved, hvor det styrtede ned og hvor det er.
Det er svært, når man får oplyst, at amerikanerne er involveret.
Hvis jeg siger det, vil folk ikke tro mig.
Men da jeg indså, at der var en "tavshedspagt",
at vi blev løjet for, og måtte gøre noget, tænkte jeg: "Nu er det tid, til at tale."
Ghyslain Wattrelos, godmorgen.
Du har svært ved at forstå, hvad der skete...
Jeg takkede ja til alle interviews
for at sige: "De lyver for os. Journalisterne må hjælpe os."
Ud fra de oplysninger jeg har modtaget, er det tydeligt,
at nogen vil forhindre mig i at kende sandheden.
HVOR ER MIN SØN HADRIEN?
HVOR ER MIN DATTER AMBRE?
Så en dag tænkte jeg:
Arbejdet går ikke godt, så jeg siger op, og koncentrerer mig om efterforskningen."
Så det gjorde jeg.
Godaften, Ghyslain Wattrelos.
Du har mistet din kone og dine to yngste børn...
Man fodrer os med løgn.
Vi må ikke få nogen oplysninger.
Vi er nødt til at finde sammen og gøre noget selv.
Så vi begyndte at koordinere det med familiemedlemmerne.
MIN KONE KRANTI ER OMBORD PÅ MH370
MIN MAND FORTJENER AT KOMME HJEM!
SANDHEDEN ER DERUDE.
Familiemedlemmer fra forskellige lande samledes,
hvilket var meget vigtigt.
På den måde kunne vi kompensere...
SØN AF MH370-PASSAGER
...for manglerne ved denne fordækte efterforskning
og oplysninger, der kom fra Malaysia.
Det var ret risikabelt.
Det var en efterforskning. Men vi var oppe imod noget stærkere end os.
Vi er her for at rette en appel til præsidenten,
fordi der er gået et år, og de har hverken sagt eller gjort noget.
Det, vi gjorde, var, at rejse tiltale for en "terrorhandling."
Hvorfor "terrorhandling?" Fordi terrorisme står øverst i retshierarkiet.
I Frankrig tildeles der dommere, i det øjeblik du rejser tiltale,
og dommerne skal foretage en retsundersøgelse.
GHYSLAINS ADVOKAT
Det, du skal vide, er,
at der på verdensplan kun er én kilde til retsinformation.
Den er her.
Der er en sandhed, der skal afdækkes. Ikke et mysterium. Det skylder vi alle.
Ikke kun for Ghyslain, men også for dem,
der ikke har haft mulighed for at få undersøgelsesdommere
i deres egne lande. Det skylder vi alle.
Jeg befinder mig i en kamp, og denne kamp holder mig i gang.
Jeg vil bare finde frem til sandheden, for mig selv og for alle andre.
Gentagne gange blev navnet Ghyslain Wattrelos,
den vrede franske mand, nævnt for mig.
Til sidst besluttede jeg mig for at se, hvad han havde at sige.
En dag kontakter en fra avisen Le Monde mig og siger:
"Jeg er reporter for Le Monde. Jeg vil meget gerne tale med dig."
Ghyslain fortalte mig, at han var blevet kontaktet af
et højtstående medlem af efterretningstjenesten,
som fortalte ham, at amerikanerne vidste, hvad der helt præcis var sket.
Og at to amerikanske AWACS-fly var involveret.
Da jeg mødte denne kilde,
fastslog jeg selv, at han var et pålideligt
og oprigtigt medlem af efterretningstjenesterne.
Han var blot endnu en stemme, der fortalte mig,
at den sande historie om MH370
er helt anderledes end den officielle version.
NEW YORK, USA
Der var en lille gruppe, som sagde, at amerikanerne måske havde mørklagt det.
Men især efter det, der skete med MH17,
virkede det meget mere sandsynligt, at russerne var involveret.
Takket være Inmarsat-dataene
var der to ruter. En nordlig og en sydlig.
Jeg begyndte at bekymre mig om den mulighed,
at nogen ombord på flyet,
som var teknologisk kyndig med onde intentioner,
bevidst kunne have ændret Inmarsat-dataene,
så flyet så ud til at flyve sydpå, selv om det i virkeligheden fløj nordpå.
Det skulle vise sig,
at det på Boeing-fly er fysisk muligt at ændre dataene,
hvilket gør det muligt at fastslå, hvilken af de to ruter er den rigtige.
Det var som at få en åbenbaring.
For nu havde vi en alternativ forklaring på,
hvad der skete med flyet.
Hvis flyet fløj nordpå,
ville det være endt ved det sidste ping i Kasakhstan.
Et fattigt land i Centralasien, der ikke kan lave et avanceret hackerangreb,
men som er en vasalstat til Rusland.
Husk på, at Rusland havde skudt MH17 ned, et lignende fly til MH370.
Det blev skudt ned fra himlen over det østlige Ukraine.
Min primære mistanke var,
at den samme efterretningstjeneste også var involveret i MH370.
At der muligvis var en forbindelse mellem disse to meget ens flyulykker.
Så kiggede jeg på passagerlisten og så,
at der var tre etnisk russiske mænd ombord på flyet den nat.
Da jeg kiggede på pladsoversigten, blev jeg meget overrasket.
For en af dem sad cirka 5 meter
fra den ulåste lem til elektronikrummet, forrest i førsteklasseskabinen.
Så var spørgsmålet: "Hvilket motiv kunne Rusland have til at gøre dette?"
DEN 8. MARTS 2015
DEN 28. FEBRUAR 2014
8 DAGE FØR BORTKOMSTEN
Der er dukket rapporter op om russiske tropper, der lander i Krim.
Moskva er i gang med en væbnet invasion af...
MH370 skete i forbindelse med Ruslands invasion af Krim i 2014.
Krisen i Ukraine er eskaleret og taget en ny drejning her til morgen...
Flere hundrede russiske tropper er landet i Krim-regionen.
Tv-stationerne, aviserne, de store medier,
alle fokuserede på denne begivenhed.
Og da MH370 skete,
havde det den tilsigtede effekt, at alle holdt op med at tale om det.
Hr., hvor er fokus for eftersøgningen nu? Kan du bekræfte, at flyet vendte om?
Man kan ikke benægte, at MH370's forsvinden
var det perfekte tidspunkt og en påfaldende belejlig afledningsmanøvre
for Rusland for at undgå den harme, som hele verden udsatte dem for.
Selv om det virkede skørt, selv for mig,
måtte jeg fortsætte, så længe dette var en mulighed.
Så til sidst lagde jeg alle kortene på bordet.
Jeg tror, at dette skete.
TEORI TO FLYKAPRINGEN
DEN 8. MARTS 2014, KLOKKEN 01.15
Klokken er 01.15 om natten.
Zaharie flyver over det Sydkinesiske Hav i mørket på denne kølige, stille nat.
Passagererne er trætte og forventer en kedelig natflyvning.
De tre russere ombord på flyet starter deres mission.
Et sted over Det Sydkinesiske Hav,
er der nogen, der laver tumult ved førsteklassekabinen.
Kabinepersonalet skynder sig hen for at se, hvad der foregår.
Mens dette sker,
sniger russeren på første klasse sig op foran.
Han løfter gulvtæppet...
... løfter en lem ...
...ind til elektronikrummet.
Nede under lemmen er russeren omgivet af rækkevis af computere.
Han befinder sig i flyets nervecenter, den elektroniske hjerne.
Han tilslutter sig computeren i flyets flyvekontrolsystem.
Flyet bevæger sig tættere og tættere på grænsen til det malaysiske luftrum.
Malaysia 370, kontakt Ho Chi Minh 120, decimal 9. Godnat.
Godnat, Malaysia 370.
Folk ombord på flyet aner stadig ikke, hvad der sker eller hvorfor.
Nu befinder flyet sig i ingenmandsland, hvor ingen holder øje med dem.
Inde i elektronikrummet tænder den russiske agent for udstyret.
Flyet forsvinder fra flyveledernes radarskærme.
Han har nu fuld kontrol over flyet.
Kaptajnen og co-piloten er forvirrede, da lysene blinker på deres display.
Og intet af deres kommunikationsudstyr fungerer.
Og så, hvilket er mere chokerende...
...drejer flyet pludseligt voldsomt til venstre.
Flyet foretager en manøvre, som ingen af dem har givet ordre til.
I elektronikrummet er den russiske agent
begyndt at fjerne trykket i flyet, så luften i kabinen forsvinder.
Samtidig drejer han på en knap på en iltflaske, der er anbragt på væggen,
hvilket afbryder piloternes iltsystemer, som de er afhængige af i nødsituationer.
I kabinen falder iltmaskerne ned fra loftet.
Besætningsmedlemmerne indser nu, at de ikke kan trække vejret.
BESÆTNINGS ILT - PASSAGER ILT
I de efterfølgende minutter mister kaptajnen og andenpiloten bevidstheden.
Kabinen bliver helt stille.
Den russiske agent i elektronikrummet har drejet flyet mod nordvest
og bevidst ændret Inmarsat-dataene.
Hvis nogen kigger på
det digitale brødkrummespor, som flyet er ved at efterlade,
vil de misfortolke signalet som om, at flyet er fløjet sydpå.
Selvom deres fly i virkeligheden er på vej nordpå.
MH370 flyver videre gennem natten
og fjerner sig gradvist fra sin fantomtvilling.
Til sidst ender det...
...over ørkenerne i det centrale Kasakhstan.
For flykaprerne er missionen fuldført.
Jeg vidste godt, at det lød skørt. At det lød usandsynligt.
At folk ville have svært ved at tro på det,
men selvom det kunne skade mit omdømme, måtte det offentliggøres.
Jeg måtte gøre folk opmærksomme på, at dette fly havde en sårbarhed.
Han mener, det er muligt, at russiske flykaprere sendte det nordpå.
Tror du virkelig, det fløj til Kasakhstan?
Det er ikke noget, jeg tror. Det er en hypotese, som jeg har sammensat.
Jeg gik på TV, og det var skræmmende.
Jeg følte mig fuldstændig blottet.
Hvad er reaktionerne på denne teori?
Det er meget at tage ind, det indrømmer jeg.
Ringer folk til dig og siger, at det virker realistisk?
Mange mennesker er forargede og rasende. Nogle er meget vrede på mig.
Ingen går ind i E&E-rummet,
omprogrammerer BFO'en og lander i Kasakhstan!
Jeg kender nøje til...
LUFTFARTSEKSPERT
...hvordan satellitsystemet fungerer, ligesom en række af mine kolleger.
Og vi er helt sikre på, at flyet drejede mod syd og ikke mod nord.
Det overraskede mig, at Jeff besluttede sig for at gå den vej.
Jeg fik ret i, at der var flere, der nok ikke ville kunne lide min teori.
Den Uafhængige Gruppe,
som havde satset sit omdømme på, at flyet fløj sydpå,
ønskede ingen modstand fra min side. Så de smed mig ud.
Jeffs arbejde er efter min mening ikke andet end opspind,
som han har opfundet, og overbevist sig selv om, er mulig.
Men det er alt sammen baseret på fantasier.
Det er ikke baseret på virkeligheden.
Jeg kendte de svage punkter i min sag.
Jeg kendte de stærke punkter i min sag. Men det forslag, jeg kom med,
var let at latterliggøre.
Du tror, at nogen muligvis forfalskede satellitdataene.
Det firma, der står bag dette system... Det hedder vist Inmarsat?
...siger, at de ikke har brugt før til at spore fly.
Tanken om, at det nu bliver brugt og forfalsket, virker usandsynlig for dem.
Tanken om, at nogen forudser,
...at vi ville analysere disse data på denne måde,
når vi aldrig tidligere har gjort det, virker ikke troværdig.
Enhver, der går gennem lemmen,
kan deaktivere svarsenderen og kommunikationssystemerne.
TIDLIGERE KRISEDIREKTØR
Men det er ikke muligt at flyve flyet fra elektronikrummet. Det er umuligt.
Jeg gik i dybden med det. Det ved jeg godt.
Jeg ved, det lyder som noget fra en Tom Clancy-roman.
Men faktum er, at selv om det ikke er muligt
at flyve flyet fra elektronikrummet,
så ved vi med sikkerhed, at det er fysisk muligt
inde fra rummet at slukke al den elektronik,
som gør flyet synligt for omverdenen.
Så mit scenarie, hvor skørt det end måtte lyde,
var i det mindste et forsøg på at forklare MH370's forsvinden.
Alt dette går tabt.
Og jeg bliver sat i bås med Loch Ness-uhyret og Bigfoot.
Men faktum er, at hvis dataene var rigtige,
og det fortalte, hvor flyet blev af,
hvorfor havde de så ikke fundet et eneste stykke af det?
Hvis dine data er korrekte, burde flyet være der. Hvor er flyet?
Hvor er vragresterne? Vis mig flyet.
Dette er CNN's seneste nyheder.
Her er nyheden, der netop er kommet ind.
Det er endnu for tidligt at bekræfte det, men vi kan fortælle,
at der er fundet vragrester på La Réunion...
Øen La Réunion tjekkes for en eventuel forbindelse
til det forsvundne fly 370.
Stykket blev fundet på en strand på fransk territorium i Det Indiske Ocean.
Boeing efterforskere mener, at det er et stykke af en vinge.
Måske en flap fra en Boeings 777...
Alle spekulerer på:
"Er dette en rest af det forsvundne Malaysia Airlines-fly 370?"
Da den flaperon blev fundet, var jeg ikke overrasket.
Det var præcis det, jeg sagde ville ske.
EVENTYRER
At det første stykke ville blive fundet af en, der gik på stranden
et sted i Det Indiske Ocean.
Der er sket en ny udvikling med den vragrest, der blev fundet øst for...
Jeg vidste med det samme, at jeg ville være den, der løste det.
Jeg ville finde flyet, uanset hvor det var.
Tekster af: Kathrine Bastías-Bech